hu es hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en hu hu hu hu hu hu hu hu hu hu hu hu hu hu hu hu hu hu hu hu hu hu hu fr de hu hu de de en hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. január 7.
Ugrás a navigációhoz Ugrás a kereséshez
1943. november 29. (78 éves)
Falus Iván (Budapest, 1943. november 29. –) magyar pedagógus, a neveléstudományok MTA doktora (2008), egyetemi tanár.
4 Szakmai tudományos testületekben való részvétel (válogatás)
Didaktika, a pedagógiai kutatás módszerei, tanárképzés. Az eredményes pedagógustevékenység összetevőinek feltárása. Az eredményesnek mutatkozó pedagógusi felkészültség kialakításának és értékelésének módszerei.[1]
Felsőfokú tanulmányokat az Eötvös Loránd Tudományegyetemen folytatott, pedagógia-orosz szakon végzett 1968-ban. Az egyetem elvégzése után bekerült az ELTE Pedagógiai Tanszékére gyakornoknak, majd kinevezték tanársegédnek (1968-1973). 1967-68-ban részképzésben részesült a Moszkvai Állami Egyetemen. 1973-1976 közt az Országos Oktatástechnikai Központban osztályvezetői, majd főosztályvezetői beosztásban (1973-1976) dolgozott.
1976-tól újból az ELTE Pedagógiai Tanszékén oktatott. 1987-ben a neveléstudományok kandidátusa, 2005-ben habilitált, 2008-ban a neveléstudományok MTA doktora. Oktatói, tudományos munkájával összefüggésben docensi (ELTE, 1987), majd egyetemi tanári (Pannon Egyetem, 2007) kinevezést kapott. 2001-2003 közt az ELTE Neveléstudományi Intézetében az oktatáselméleti szakcsoportot vezette, 2003-2006 közt tanszékvezető volt, 2006-tól félállású egyetemi docens. A Pannon Egyetemen tudományos főtanácsadó (2006), majd egyetemi tanár 2007 óta.
1997-ben Báthory Zoltán és Falus Iván főszerkesztésében egy hatalmas szerzői gárdával együttműködve megjelent a háromkötetes Pedagógiai Lexikon a Keraban Könyvkiadónál, hazánk addigi és a mai napig tartóan legkiválóbb szaklexikona a pedagógiai tudományok területén.[2] További számos szakkönyvet, tankönyvet, folyóiratot (például Pedagógusképzés) szerkesztett. A magyar nyelv mellett orosz és angol nyelven is publikál. Hazai és nemzetközi konferenciák aktív résztvevője, a teljes hazai oktatásügy egyik kiváló szakértője.
Négy felsőoktatási intézményben vállal PhD témavezetést az 1990-es évek óta, 2012-ig mintegy 50 hallgatóval foglalkozott társtémavezetővel együtt, valamennyien abszolutóriumot vagy PhD fokozatot szereztek. Eredményes munkájáért Mestertanár kitüntetésben részesült (2005).
Pedagógiai Ki Kicsoda. szerk. Báthory Zoltánnal. Budapest: Keraban Kiadó, 1997
A pedagógia integritása és az interdiszciplinaritás. Új Pedagógiai Szemle 1998/4. pp. 106–114.
Az oktatás stratégiái és módszerei. In: Falus Iván (szerk.) Didaktika: elméleti alapok a tanítás tanulásához. Budapest: Tankönyvkiadó, 1998. pp. 271–322.
A gyakorlati képzés és a tanári képesítés egységes követelményei. In: Buda András (szerk.) Pedagógia és hermeneutika. Debrecen : Kossuth Egyetemi Kiadó, 2001. pp. 93–107.
A pedagógusképzés modelljei az Európai Közösség országaiban. In: Bábosik István, Kárpáti Andrea (szerk.) Összehasonlító pedagógia : A nevelés és oktatás nemzetközi perspektívái. Budapest: BIP Kiadó, 2002. pp. 87–106. ISBN 963-86244-2-6
A tanári tevékenység és a pedagógusképzés új útjai. Budapest : Gondolat Kiadó, 2006
Az Országos Képesítési Keretrendszer (OKKR) megalkotásának koncepciója : javaslat. In: Iskolakultúra, 2010/5-6. sz.[3]
Falus Iván tudományos közleményeinek és köteteinek jegyzéke
Szakmai tudományos testületekben való részvétel (válogatás)[szerkesztés]
MTA TMB Pedagógiai szakbizottság titkára (1991-95)
Magyar UNESCO-Bizottság Nevelési Albizottság (1991-1997)
MTA Pedagógiai Bizottsága (1991-)
MTA Didaktikai Albizottsága (1991, elnöke 1994-)
MTA Tanárképzési Albizottság (1991-)
MTA Közgyűlési képviselő (1998-2004)
Magyar Pedagógiai Társaság (1984-)
European Association for Research on Learning and Instruction (1990-)
European Educational Research Association (1995-)
Tanárképzők Szövetségének elnöke 2005 óta
Széchenyi Professzori ösztöndíj (1997-2000)
Széchenyi István ösztöndíj (2001-2003)
Apáczai Csere János-díj (2005)
Prima Primissima díj (2018)[4]
↑ Falus Iván az Országos Doktori Tanács honlapján
↑ Részben a határtudományokra is kitekintő, filozófia, pszichológia.
↑ Iskolakultúra 2010/5-6. sz. (Hozzáférés: 2012. június 7.)
Pedagógiai Ki Kicsoda. Főszerk. Báthory Zoltán, Falus Iván. Budapest : Keraban Könyvkiadó, 1997. Falus Iván szócikkét lásd 64. p.
Ki kicsoda 2000 : Magyar és nemzetközi életrajzi lexikon, csaknem 20 000 kortársunk életrajza, főszerk. Hermann Péter, I–II, Budapest, Greger-Biográf, 1999, ISSN 1215-7066 – Falus Iván szócikkét lásd I. köt. 462. o.
Falus Iván főigazgató, Eszterházy Károly Főiskola Észak-Magyarországi Regionális Pedagógusképzési Kutató és Szolgáltató Központ (Hozzáférés 2012. június 13.)
Falus Iván szakmai életrajza, 2008[halott link] (Hozzáférés: 2012. június 8.)
Falus Iván tudományos életrajza[halott link] (Hozzáférés: 2012. június 7.)
Magyar Tudományos Akadémia Pedagógiai Bizottság (Hozzáférés: 2012. június 7.)
ISNI: 0000 0000 7986 9219
A lap eredeti címe: „https://hu.wikipedia.org/w/index.php?title=Falus_Iván&oldid=23820692”
Magyar egyetemi, főiskolai oktatók
Fotó nélküli Személy infobox sablont tartalmazó lapok
Minden szócikk halott külső hivatkozásokkal
Szócikkek halott külső hivatkozásokkal 2018 novemberéből
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. április 28., 15:08
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.